**Ibiza** (od 1986. službeno katalonski **Eivissa**) kolokvijalno samo *Vila* je grad i općina od 49,727 stanovnika na istoku Španjolske na otoku Ibiza u arhipelagu Baleari u Sredozemnom moru.

*Ibiza* je admistrativni centar istoimenog otoka, njegov najveći grad i veza sa svijetom.

Grad je krajem 1970-ih postao slavan među mladima kao mjesto za ludi provod, u kom klubovi rade 24 sata, a muzika trešti non-stop, taj status zadržala je do danas.

Geografske karakteristike
-------------------------

Ibiza leži na jugoistoknoj obali otoka Ibiza, smještena oko zaljeva.
Od Barcelone je udaljena 283 km a od Palme de Mallorca 128 km.

Tipične kalete
Pogled na grad i luku

Historija
---------

Ibizu su osnovali Kartažani 654. pne. pod imenom *Ibosim*. Za malo više od jednog vijeka, naselje je izraslo u jednu od njihovih najvećih kolonija na zapadnom Mediteranu. Za rimskih vremena egzistirao je kao *Ebusus*.

Nakon Rimljana između 5 - 9. vijeka, postoji velika rupa u historiji Ibize, ali se zna da su se izredali Vandali, Goti, Vizigoti i Bizantinci.

Mauri su u 9. vijeku zavladali otokom, prezvali su ga u *Yabisah* i vladali njime gotovo 500 godina, ostavili su tragove u načinu gradnje kuća, običajima, muzičkim instrumentima i na lokalni dijalekt - *Ibicenco*.

Od Maura je otok preoteo 1235. aragonski kralj Jaume I. Kontinuirani napadi pirata natjerali su Ibizu da tokom 16. vijeka značajno pojača svoje bedeme.

Znamenitosti
------------

Historijski centar - **Dalt Vila** (Gornji grad) smješen je na brdašcu koje dominira krajolikom, tu se nalaze najvažniji spomenici zbog kojih je Ibiza uvrštena na 
Listu mjesta svjetske baštine u Evropi. 
Opasan je dobro očuvanim bedemima sagrađenim za renesansnih vremena po nalogu kraljeva Felipea II i Carlosa V. Taj burg poslužio je kao model za gradnju drugih utvrda po Novom svijetu.

U burg se ulazi kroz gradskih vrata - *Portal de ses Taules*, tu se nalazi Gradska vijećnica smještena u dominikanskom samostanu.

Katedrala izgrađena na mjestu starih maurskih bedema, je asketska gotička građevina iz 16. vijeka, restaurirana u 18. vijeku. 
Drugi važan spomenik je Castell Almudaina, najviša građevina u Gornjem gradu, pored nje nalazi se srednjovekovni donžon. 
U *Dalt Vili* se nalazi Arheološki muzej, sa brojnim artefaktima iz bogate historije grada, od preko 2000 godina.

Pored ribarskih kvartova u donjem dijelu grada *Marina* i *Sa Penya*, značajna je nekropola *Puig des Molins* i feničko naselje *Sa Caleta*, nedaleko od grada. Na tim lokalitetima pronađeno je preko 3500 kartažanskih i feničkih grobova i skulpture božice Tanit i boga Besa.

Ta mješavine kulture i rezervat biosfere južno od grada bila su ključna za njezino proglašenje svjetskom baštinom.

Pogled na Vjetrenjačino brdo (Puig des Molins) sa nekropolom

Privreda i transport
--------------------

Ibiza je svojevremeno bila pozata po proizvodnji soli u obližnjim solanama na jugoistoku
Danas je za ekonomiju grada najznačajniji je turizam. Iz luke u Ibizi plove brodovi i trajekti za Barcelonu, Valenciju i i Mallorcu.

Brojni turisti dolaze avionima jer Ibiza ima međunarodni aerodrom (IATA: IBZ, ICAO: LEIB) koji se nalazi 7 km jugoistočno.

Pobratimski gradovi
-------------------

* Meksiko, Cancún, Meksiko
* Meksiko, San Francisco de Campeche, Meksiko

Panorama  gradaPanorama grada

Izvori
------

1. 1 2 3 4 5  „*Spain: Illes Balears*" (engleski). City population. Pristupljeno 06. 5. 2019.
2. ↑  „*Ibiza*" (španjolski). DB-city. Pristupljeno 6. 05. 2019.
3. 1 2 3 4 5 6 7 8  „*Ibiza*" (engleski). Spain Info. Arhivirano iz originala na datum 2018-04-21. Pristupljeno 8. 05. 2019.
4. 1 2  „*History of Ibiza and Formentera*" (engleski). Ibiza spotlight. Pristupljeno 8. 05. 2019.

Vanjske veze
------------

***Ibiza (grad)*** na Wikimedijinoj ostavi

* *Ajuntament de la Ciutat d'Eivissa* ()